# Alma Maksimiljana Karlin

### Iz Wikipedije, proste enciklopedije

Alma Maksimiljana Karlin, slovenska popotnica, pisateljica, pesnica in zbirateljica, * 12. oktober 1889, Celje, † 14. januar 1950, Pečovnik pri Celju.

## [uredi] Življenje

Oče Alme Karlin je bil major avstro-ogrske vojske, mati pa učiteljica. Jezike je Karlinova študirala najprej v Gradcu, nato v Parizu in Londonu, v začetku 1. svetovne vojne pa se je umaknila na Švedsko in Norveško ter se leta 1919 vrnila v Celje. Domače okolje ji ni nudilo dovolj izzivov in želja po spoznavanju nenavadnega jo je gnala v širni svet. Med letoma 1919 in 1928 je tako prepotovala ves svet in si med drugim ogledala Južno in Severno Ameriko, Daljni Vzhod, Tihomorske otoke, Avstralijo in Azijo. O svojem potovanju in doživetjih je pisala v različne časopise in revije, med drugim tudi v glasilo celjskih Nemcev Cillier Zeitung.

## [uredi] Dela

Najpomembnejša dela - potopise, romane in etnološka dela je izdala v prvem desetletju po vrnitvi s poti. Pisala je v nemščini, nekatera dela so ponatisnili in prevedli v angleščino, francoščino in finščino. Alma Karlin je s svojo nenavadno življenjsko potjo vzbudila precej zanimanja, s svojim književnim delovanjem pa je prevzela tudi švedsko pisateljico Selmo Lagerlöf, ki je Karlinovo predlagala celo za Nobelovo nagrado za književnost, in sicer za delo Laterna smrti.

## [uredi] Bibliografija

- Moj mali Kitajec (1921)
- Laterna smrti
- Modri mesec
- Urok južnega morja (1930)
- Samotno potovanje (1928)

## [uredi] Glej tudi

- seznam slovenskih pesnikov
- seznam slovenskih pisateljev
- seznam slovenskih popotnikov in raziskovalcev

Vzpostavljeno iz »http://sl.wikipedia.org../../../a/l/m/Alma_Maksimiljana_Karlin_ec9c.html«

Kategorije: Rojeni leta 1889 | Umrli leta 1950 | Slovenski pesniki | Slovenski pisatelji | Slovenski popotniki | Slovenski zbiratelji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- Nederlands